OzLabs/hebrew-wiki-articles huggingface dataset:
פוטורוסקופ

פארק פוטורוסקופ (בצרפתית: Le Parc du Futuroscope) הוא פארק שעשועים בנושא מולטימדיה, טכניקות ייצור סרטים, אור-קול, ורובוטיקה עתידית. הפארק ממוקם במחוז ויין כ-10 ק"מ צפונית לעיר פואטייה שבצרפת.

בפארק בקרו 1.8 מיליון מבקרים בשנת 2010, ומעל 40 מיליון ממועד הפתיחה של הפארק ב-1987.

==היסטוריה==
בתחילת שנות השמונים, החליטה הוועידה הכללית של מחוז ויין להקים פארק שעשועים בנושא מולטימדיה וב-11 בדצמבר 1984 הונחה אבן פינה לפארק.

הפארק נפתח לציבור ב-31 במאי 1987 עם שתי אטרקציות עיקריות ה-Kinémax (קינמקס) ו-le Pavillon du Futuroscope (שדרת הפוטורוסקופ). עד סוף שנות השמונים נפתחים אולם הקולנוע הדינמי הראשון, הקרנת סרט תלת-ממד, אולם 360° כאשר הפארק פתוח רק בתקופת הקיץ.

בתחילת שנות התשעים, פארק השעשועים יחד עם התעשייה הטכנולוגית שהתפתחה לצידה התחילו לייצר הסרטים בצורה עצמאית. כאשר ב-1990 הם יצרו את הסרט ב-360° הראשון, וב-1992 את הסרט התלת־ממד הראשון. במקביל המשיך הפארק להתפתח וב-1991 הגיע המבקר המיליון, בעקבות הגידול בכמות התיירים והאטרקציות הפארק נפתח כל השנה.

ב-1996 נפתח אולם ה-IMAX תלת מימד ועד לסוף האלף המשיך הפארק לפתח אטרקציות מולטימדיה שבקדמת תעשיית הסרטים. בשנת 2000 נפתחה תחנת רכבת בצמוד לפארק והנגישות לפארק גדלה. באותה שנה נפתח אולם IMAX תלת־ממדי דינמי (מכונה גם ארבע ממדי).

==מתקנים==
* Les Animaux du Futur (חיות העתיד) - מתקן אפל אינטראקטיבי (מבוסס Augmented reality).
* La Vienne Dynamique (ויין הדינמית) - סרט דינמי עם אפקטים פיזיים נוספים (קולות מכל הכיוונים, התזות מים וכדומה).
* Chocs Cosmiques (הלם קוסמי) - סרט במסך חצי כדור (כמו בפלנטריום).
* Danse avec les Robots (לרקוד עם רובוטים).
* מגוון סרטי IMAX, סרטים דינמיים, סרטי תלת־ממד, סרטי ארבע ממד.
* משחקי מחשב אינטראקטיביים.
* Le Mystère de la Note Bleue - מופע לילי המוקרן על מפל מים באמצע הפארק.

==קישורים חיצוניים==

* 

==הערות שוליים==

קטגוריה:פארקי שעשועים באירופה
קטגוריה:פואטו-שראנט
קטגוריה:צרפת: מדע וטכנולוגיה
קטגוריה:צרפת: תיירות
קטגוריה:צרפת: טלקומוניקציה
קרב סן מתאו

איור של פסגת סן מתאו
קרב סן מתאו, במסגרת מלחמת העולם הראשונה, נערך בחזית האיטלקית בין הצבא האיטלקי והצבא האוסטרו-הונגרי בפסגת ההר סן מתאו והיה הקרב שניטש במקום הגבוה ביותר בהיסטוריה הצבאית עד למלחמת קרגיל בין הודו ופקיסטן בהרי ההימליה במחוז קשמיר ב-1999.

הר סן מתאו נמצא בצפון איטליה, בחבל טרנטינו - אלטו אדיג'ה ומתנשא לגובה 3,678 מטר. בתחילת 1918 הקימו האוסטרים על פסגתו מוצב ובו תותחים שסיכנו את מעבר הצבא האיטלקי באזור. ב-13 באוגוסט 1918 כבשה יחידה אלפינית איטלקית את המוצב בהתקפת פתע. חלק מהחיילים האוסטרים נפלו בשבי והשאר נסוגו למקום נמוך יותר. כיבוש סן מתאו גרם לאוסטרים מפח נפש והם החלו לרכז כוחות להתקפת נגד. ב-13 בספטמבר 1918 פתחו האוסטרים בהפגזה כבדה על ההר ומיד לאחר מכן התקיפו 150 חיילים מהיחידה האלפינית וכבשו את ההר. התותחנים האיטלקים השיבו באש, אך בשגגה נהרגו בהפגזה גם איטלקים. עם תום הקרב נמנו לאוסטרים 17 הרוגים ולאיטלקים - עשרה.

היה זה הניצחון האחרון של הצבא האוסטרו-הונגרי במלחמת העולם הראשונה. חודש לאחר מכן ניצחו האיטלקים בקרב ויטוריו ונטו והמלחמה הסתיימה. 

בקיץ 2004, מתחת לפסגת ההר, נתגלו גופותיהם הקפואות של שלושה חיילים אוסטרים בתוך הקרח. 

==הערות שוליים==

קטגוריה:קרבות המערכה האיטלקית במלחמת העולם הראשונה
קטגוריה:קרבות איטליה במלחמת העולם הראשונה
קטגוריה:קרבות האימפריה האוסטרו-הונגרית במלחמת העולם הראשונה
קטגוריה:לוחמה הררית
ק.ק. זאגרב

ק.ק. זאגרב (בקרואטית: Košarkaški klub Zagreb) הייתה קבוצת כדורסל קרואטית מהעיר זאגרב.

==היסטוריה==
המועדון הוקם בשנת 1970 והשתתפה בליגה היוגוסלבית. ומאז עונת 1989/90 בליגה הקרואטית הבכירה. 

הקבוצה השתתפה לראשונה במפעל אירופאי בעונת 1992/93 בגביע קוראץ'. בעונת 2002/03 החלה להשתתף במפעל הליגה האדריאטית.

בעונת 2010/11 זכתה הקבוצה לראשונה בתולדותיה באליפות הליגה הקרואטית. ובנוסף גם בגביע הקרואטי, והשלימה דאבל היסטורי למועדון. ההישג זיכה את הקבוצה בהשתתפות אוטומטית ביורוליג.

בעונת 2013/14 הפסידה בגמר הגביע 86-68 לצדביטה זאגרב.

הקבוצה התפרקה בשנת 2018

==תארים והישגים==
*הליגה הקרואטית:
**אליפות (1): 2011
**חצי גמר: 2002, 2003, 2004, 2005, 2006, 2007, 2008, 2009, 2010
*גביע צ'וסיץ:
**זכייה (3): 2008, 2010, 2011
**גמר: 2006, 2009, 2012, 2014 
**חצי גמר: 2002, 2004
*יורוצ'לנג:
**רבע גמר: 2008, 2010

==קישורים חיצוניים==

* 

קטגוריה:קבוצות כדורסל קרואטיות
קטגוריה:זאגרב: מועדוני ספורט
טוביה חטא וזיגוד מינגד

טוביה חטא וזִיגוּד מִינְגַד (לוקה) הוא פתגם ארמי שמקורו בתלמוד הבבלי, ומשמעותו: כיצד ייתכן שאדם אחד יחטא ואדם אחר ייענש?

==מקור הפתגם==
מקור הפתגם הוא בתלמוד בבלי במסכת פסחים: (תרגום לעברית: כמו אותו מעשה שטוביה חטא ובא זיגוד לבדו והעיד בו לפני רב פפא. הלקהו [רב פפא] לזיגוד. אמר לו [זיגוד לרב פפא]: טוביה חטא וזיגוד לוקה?! אמר לו [רב פפא לזיגוד]: כן, שנאמר [דברים יט,טו] 'לֹא יָקוּם עֵד אֶחָד בְּאִישׁ [לְכָל עָו‍ֹן וּלְכָל חַטָּאת בְּכָל חֵטְא]', ואתה לבדך העדת בו - רק שם רע הוצאת עליו).

רש"י מסביר שלאחר המעשה שאירע, שרב פפא העניש את זיגוד במלקות, נוצר הפתגם על פי אותו מאורע: "טוביה חטא וזיגוד מינגד?!"

במסכת מכות מביא התלמוד הבבלי את הפתגם ואומר שנוהגים היו לומר פתגם זה "הכא" (כאן, כלומר בבבל), ואילו "התם" (שם, כלומר בארץ ישראל) היה נפוץ פתגם אחר, בעל משמעות דומה. בארץ ישראל היו אומרים: "שכם נסיב ומבגאי גזיר?!" כלומר: הייתכן ששכם בן חמור לקח את דינה בת יעקב לאשה וההנאה שלו, ושאר בני העיר שלא נהנו - מלו את עצמם ונצטערו?! (על פי המעשה בספר בראשית פרק ל"ד; מבגאי כאן משמעו - שם של אחד מבני העיר שכם).

==השלכות הלכתיות==
לסיפור מעשה זה השלכה הלכתית בנוגע לאיסור לשון הרע. מלבד העיקרון המפורש במעשה, שאסור לעד אחד להעיד על עברה שעשה אדם אחר, למדו ממנו כמה פוסקים שהמוציא שם רע על חברו - נענש במלקות, משום שעבר על איסור לשון הרע. מאידך, פוסקים אחרים טענו שזיגוד לא לקה משום שעבר על איסור לשון הרע, אלא על שעבר על האיסור להעיד עדות של עד אחד - "לא יקום עד אחד באיש". לפי הסבר זה, אדם המספר לשון הרע על חברו שלא בתורת עדות - אינו לוקה. לכל הדעות, מלקות אלה אינן מן התורה, אלא מכות מרדות (מלקות מדברי חכמים), שהרי אין מלקות מן התורה אלא בזמן שיש סנהדרין הראויה לדון דיני נפשות.

==ראו גם==
* אין אדם חוטא ולא לו

==קישורים חיצוניים==

נחום רקובר, [http://www.daat.ac.il/daat/kitveyet/sinay/allashon1-4.htm על לשון הרע ועל הענישה עליה במשפט העברי, סיני תשכ"ב] באתר דעת.
==הערות שוליים==

קטגוריה:מילים וביטויים בארמית
קטגוריה:משפט עברי
חדוה אלמוג

חדוה אלמוג (נולדה ב-23 במאי 1948) היא אשת ציבור ישראלית, ממלאת-מקום וסגניתו של ראש עיריית חיפה לשעבר. בשנים 1987–1991 הייתה קצינת ח"ן ראשית בצה"ל.

== ביוגרפיה ==
גדלה בחיפה. בנעוריה הייתה חברה בתנועת "השומר הצעיר" ובשנת 1967, התגייסה לצה"ל במסגרת גרעין נח"ל של התנועה. לאורך השנים עשתה מסלול שירות צבאי שכלל תפקידי פיקוד והדרכה, עד מינויה לקצינת הח"ן של הנח"ל, בשנים 1978-1976. בשנת 1981 שימשה קצינת ח"ן בפיקוד הצפון ובשלוש השנים שאחר-כך, הייתה מפקדת בסיס ההדרכה המרכזי של צה"ל. היא מונתה לתפקיד קצינת ח"ן ראשית, בדרגת תא"ל בשנת 1987, ובתפקיד זה כיהנה עד 1991. במקביל, הייתה יועצת ראש אכ"א והמטה הכללי של צה"ל בנושאי שירות נשים בצבא.

לאחר שפרשה מצה"ל, החלה בהתנדבות במסגרת נעמת, וב-1994 מונתה לתפקיד יושבת ראש נעמת בחיפה. בשנת 1998 נבחרה ליושבת-ראש נעמת בישראל, ואחר כך, ליושבת-ראש נעמת העולמית.

אלמוג היא חברת מרכז מפלגת העבודה ומשתתפת בהנהגת ההסתדרות החדשה. כמו כן, היא דירקטורית בחברת "שקמונה" וממלאת מקום יושב ראש דירקטוריון "התיאטרון".<ref></ref>

בשנת 2002 נבחרה למועצת העיר חיפה. מאז דצמבר 2008 היא משמשת ממלאת מקום וסגנית ראש העיר ומחזיקה בתיק מינהל ההנדסה בעירייה. היא חברה בוועדות מחוזיות וארציות לתכנון ובנייה, לשמירת חופים, מ"מ יו"ר הדירקטוריון של תיאטרון חיפה, חברה בוועדות מחוזיות וארציות לתכנון ובניה, ומשמשת יושבת-ראש וועדת גיל"ן (נגישות למוגבלים).

בפברואר 2020 נבחרה להיות יו"ר העמותה להנצחת חללי הנח"ל ובכך הפכה לאשה הראשונה הנושאת בתפקיד זה בעמותת הנצחה צבאית רשמית. 

אלמוג היא בוגרת המכללה לביטחון לאומי. בעלת תואר ראשון בחינוך ומדע המדינה ותואר שני במדע המדינה מאוניברסיטת חיפה.

אלמנה ואם לשניים. מתגוררת בשכונת נווה שאנן בחיפה.

=== ספרה ===
* חדוה אלמוג, להיות חיילת - מדריך למתגייסת, (עורכת: סיגל בר-קובץ דינר), ירושלים: הוצאת כתר, 1993

==קישורים חיצוניים==

* [http://www.news1.co.il/Archive/006-D-1550-00.html חדוה אלמוג], באתר חדשות מחלקה ראשונה
* אליס שלווי, [http://jwa.org/encyclopedia/article/almog-hedva חדוה אלמוג], ב-Jewish Women Encyclopedia 

==הערות שוליים==

קטגוריה:בוגרות השומר הצעיר
קטגוריה:בוגרי השומר הצעיר
קטגוריה:חברי גרעיני נח"ל
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:קצינות ח"ן ראשיות
קטגוריה:קצינות צה"ל בדרגת תת-אלוף
קטגוריה:תתי-אלופים בצה"ל
קטגוריה:סגני ראש עיריית חיפה
קטגוריה:דירקטוריות ישראליות
קטגוריה:דירקטורים ישראלים
קטגוריה:ישראליות שנולדו ב-1948
קטגוריה:ישראלים שנולדו ב-1948
מיוצט

לוגו התרופה מיוצט
מיוצט (באנגלית: Myocet, (Non-pegylated Liposomal Doxorubicin היא תרופה כימותרפית, המשמשת לטיפול בסרטן השד בצירופים שונים עם תרופות כימותרפיות אחרות. מיוצט מיוצרת על ידי חברת ספלון (Cephalon). התרופה רשומה בישראל והחל משנת 2011 כלולה בסל הבריאות לחולות סרטן שד גרורתי, הנמצאות בסיכון לבבי מוגבר.

==החומר הפעיל==
החומר הפעיל דוקסורוביצין נתון בתוך שלפוחית שומנית זעירה (ליפוזום), המאפשרת לו להישאר זמן ארוך יותר בגוף. בזכות מבנה זה השלפוחיות השומניות אינן יכולות לצאת מכלי הדם התקינים שבגוף אך הן יוצאות אל מחוץ לכלי הדם הלא-תקינים שבגידול ומגיעות לרקמה הסרטנית. כך, כמות גדולה יותר של החומר הפעיל יכולה להגיע אל התאים הסרטניים מבלי לפגוע ברקמות הבריאות.

==למי ניתנת התרופה==
מיוצט מיועדת לטיפול בסרטן שד גרורתי. במחקרים קליניים נמצא כי מיוצט, בשילוב עם תרופות שונות או כטיפול יחיד, הראתה יעילות אנטי-סרטנית דומה לדוקסורוביצין, עם פחות פגיעה לבבית ופרופיל תופעות לוואי קל יותר. לכן, מיוצט מתאימה במיוחד לחולות הנמצאות בסיכון גבוה למחלת לב, חולות שטופלו בעבר בקרינה באזור בית החזה, נשים בגיל מבוגר וכן חולות שטופלו בעבר בדוקסורוביצין.
בזכות הרעילות הלבבית הנמוכה ניתן להשתמש בה במינונים מצטברים גבוהים כל עוד היא יעילה.

==מתן התרופה==
מיוצט ניתנת כעירוי תוך-ורידי אחת לשלושה שבועות בתהליך שנמשך כשעה.

==תופעות לוואי==
על תופעות הלוואי המוכרות נמנים ספירת דם נמוכה, בחילות קלות והקאות, נשירת שיער והשפעה על פעילות לבבית המתבטאת בעיקר בקוצר נשימה ועייפות.
תופעת הלוואי PPE, המוכרת גם כ – HAND AND FOOT SYNDROME, כמעט ואינה מופיעה בטיפול עם מיוצט.

==לקריאה נוספת==
 <div style="direction: ltr;">1. Batist G et al. (2001) Reduced Cardiotoxicity and Preserved Antitumor Efficacy of Liposome Encapsulated Doxorubicin and Cyclophosphamide Compared With Conventional Doxorubicin and Cyclophosphamide in a Randomized, Multicenter Trial of Metastatic Breast Cancer. J Clin Oncol. 19:1444-54

2. Harris L et al. (2002) Liposome-Encapsulated Doxorubicin Compared with Conventional Doxorubicin in a Randomized Multicenter Trial as First-Line Therapy
of Metastatic Breast Carcinoma. Cancer. 94;1:25-36

3. Batist et al. (2006) Improved anti-tumor response rate with decreased cardiotoxicity of non pegylated liposomal doxorubicin compared with conventional doxorubicin in first-line treatment of metastatic breast cancer in patients who had received prior adjuvant doxorubicin: results
of a retrospective analysis. Anti-Cancer Drugs 17:587-595

</div>

קטגוריה:תרופות לטיפול בגידולים
קטגוריה:נוגדנים
קטגוריה:סרטן השד
פוטיפר

פוטיפר (שני משמאל) מפקיד את יוסף על ביתו, ציור מ[[מוזיאון בודה]]
פּוֹטִיפַר שַׂר הַטַּבָּחִים הוא דמות מקראית. הוא מוזכר לראשונה ב כאשר קנה את יוסף להיות עבדו. תוארו של פוטיפר במקרא הוא "סריס פרעה שר הטבחים", תואר שמשמעותו לא הובררה עד תום. ייתכן שמשמעותו היא השר הממונה על שוחטי בהמות בית המלך, או לחלופין השר הממונה על ההוצאות להורג. מהמקרא משתמע שבמתחם מגוריו של שר הטבחים היה מצוי גם בית הסוהר.

== פוטיפר במקרא ==

על פי המסופר במקרא, פוטיפר קנה את יוסף לעבד מיד המדנים, ובעקבות הצלחתו בתפקיד והביטחון שעורר בו, נתן בידו סמכויות רבות בביתו. לפי הסיפור המקראי, אשת פוטיפר חמדה את יוסף בליבה וניסתה לפתותו, אך יוסף לא שעה לפיתוי וחמק ממנה. משום כישלונה או נקמנותה, אשת פוטיפר טפלה על יוסף אשמת שווא של ניסיון לאונסה, ובעקבות כך פוטיפר אסר את יוסף בבית הסוהר שבו כלואים אסירי המלך.

== פוטיפר במדרש ==

המדרש דורש את התואר "סריס פרעה" שנעשה לסריס מחוסר יכולת הולדה. על פי המדרש סירוסו בא עליו מידי שמים משום שכשקנה את יוסף תכנן להשתמש בו לצרכיו המיניים.

המדרש מזהה את פוטיפר עם פוטי פרע כהן און, שנעשה לחותנו של יוסף לאחר ששוחרר מבית הסוהר והתמנה למשנה למלך מצרים.

במדרש נכתב כי אשתו הייתה אסטרולוגית, וראתה כי עתידים להיוולד לה צאצאים משותפים מיוסף. אך לא ידעה אם היא עצמה תהיה אם צאצאיו או שבתה תהיה האישה הנישאת ליוסף, ואכן מנשה ואפרים בני יוסף היו מצאצאיה, מבתה אסנת.

על פי מדרש אחר, אחרי ששכם בן חמור אנס את דינה בת יעקב, היא הרתה ונולדה לה בת בשם אסנת, ויעקב אבינו שלח אותה מהבית למצרים, ושם אשת פוטיפר, שהייתה עקרה, אימצה אותה כבת.

==ראו גם==
*אשת פוטיפר
*יוסף ואשת פוטיפר

==קישורים חיצוניים==

==הערות שוליים==

קטגוריה:אישים בפרשת וישב
קטגוריה:יוסף בן יעקב
קטגוריה:סריסים
קטגוריה:אישים מצרים בתנ"ך

קטגוריה:פרשת וישב
id:Qithfir
חצב (פגז)

פגז "חצב"
חצב או בשמו הרשמי 120mm HE-MP-T, M339 Cartridge הוא כדור טנק בקליבר 120 מ"מ מתוצרת התעשייה הצבאית, שנועד בעיקר כנגד חי"ר מבוצר במבנים, אך גם נגד טנקים ורק"מ. תחמושת ה"חצב" מגיעה בתצורת 'כדור', כלומר כדור "חצב" אחוד עם תרמיל המכיל חומר נפץ הודף. לכדור מטען נפיץ ומטרתו לגרום את הנזק העיקרי למטרה. מוד פעולה שלו הוא "מפתח קיר" – השהיית היזימה מרגע הפגיעה לכמה רגעים על מנת לאפשר לכדור לחדור דרך הקיר ולהתפוצץ כשהוא כבר בתוך המבנה ולגרום נזק לאנשים שבתוכו. טווח הירי של ה"חצב" גדול ומגיע לכ-5 ק"מ.

== משתמשים ==

ב-2011 החליט צה"ל לרכוש את ה"חצב" לצד ה"כלנית" במטרה להחליף את ה"חלולן" מאחר שלוחמה בשטח בנוי נהפכה לאחד ממתארי הלחימה העיקריים שאיתם מתמודד צה"ל מאז תחילת המאה ה-21. ה"חצב" פחות מגוון מה"כלנית" ומהווה שנמוך שלה, אך מאידך, מחירו נמוך בהרבה ("חצב" עולה בערך כמחצית ממחיר ה"כלנית"), ולכן נבחר לשמש את חיל השריון הישראלי במקום ה"חלולן" ששימש בעבר גם נגד מבנים ומטרות חי"ר אך ביעילות נמוכה.

הפעילות המלחמתית הגדולה הראשונה של ה"חצב" הייתה במבצע צוק איתן ביולי–אוגוסט 2014: במהלך המבצע ירו טנקי המרכבה סימן 4מ ומרכבה סימן 3 של חיל השריון כ-500 פגזי "חצב" וכן פגזי "כלנית" כנגד מחבלים ומטרות טרור. הפגזים שימשו לצד ה"חלולן" הישן שנורה בכמויות הרבה יותר גדולות, והיו יעילים ממנו. בעקבות ההצלחה והביקורות החיוביות הוחלט להגביר את ההצטיידות ב"חצב".

== קישורים חיצוניים ==

* [https://web.archive.org/web/20160303214509/http://mazi.idf.il/4384-7938-he/IGF.aspx חצב], באתר זרוע היבשה
* [http://www.fresh.co.il/vBulletin/showthread.php?t=547128 אשכול על ה"חצב" עם תמונות], פורום צבא וביטחון בפרש
* [http://www.israeldefense.co.il/?CategoryID=411&ArticleID=678 ידיעה על רכישת ה"חצב"], IsraelDefense, יולי 2011
*
* 
*
*

== הערות שוליים ==

קטגוריה:תחמושת טנקים
קטגוריה:אמצעי לחימה ישראליים
קטגוריה:התעשייה הצבאית: פגזים
חגורת נפץ

מחבלים מתאבדים (נתפסה על ידי משטרת ישראל)]]

חגורת נפץ היא מטען חבלה שנושא מחבל מתאבד על גופו. חגורת הנפץ היא לרוב אפוד שנלבש סביב החלק העליון של הגוף או חגורה עבה (לעיתים עם כתפיות) הנכרכת סביב הבטן, אך לעיתים באה גם בצורת תחתונים. החגורה מורכבת ממנגנון הפעלה, חומר נפץ (לעיתים מאולתר ולעיתים תקני) ובדרך כלל גם רסס (כגון גולות, מסמרים או ברגים) שנועד להגביר את האבדות בקרב האנשים. החגורה או האפוד עם מטען החבלה שוקלים בין 5 ל-20 ק"ג ונלבשים מתחת לבגדים עבים (כגון מעילים), על מנת להסתירם מפני כוחות הביטחון ואזרחים חשדניים, ובדרך כלל כוללים כבל ובו כפתור הפעלה. 

חגורת הנפץ משמשת בעיקר לפעולות טרור כנגד אזרחים, מאחר שקל יחסית לשאת אותה באופן מוסתר על גופו של אדם. בעקבות התגברות השימוש בחגורות נפץ חלה הקשחה של בידוק חשודים במחסומים, מעברי גבול ונמלי תעופה. 

בקריקטורות ובתרבות הפופולרית מתוארת חגורת הנפץ כחגורה שאליה מחוברים מקלות דינמיט ועליה חוטי חשמל המחברים בין המקלות לשעון עצר ולכבל שבקצהו כפתור הפעלה. המושג צבר תאוצה בישראל ובעולם בעקבות האינתיפאדה השנייה וגל הטרור האסלאמי העולמי.

== גלריה ==

<gallery widths=200 heights=200>
File:Suicide Bomber vest at ComicCon 2007, San Diego, CA.jpg|וסט עם מטעני נפץ
File:Suicide bomber climbing West Bank Barrier cartoon.jpg|קריקטורה של מחבל מתאבד עם חגורת נפץ
</gallery>

== ראו גם ==

* פיגוע התאבדות
* מטען רסס

== קישורים חיצוניים ==

==הערות שוליים==

קטגוריה:טקטיקה ודרכי פעולה באינתיפאדה השנייה
קטגוריה:טרור
קטגוריה:מטעני חבלה
נפץ
רוברטו פטרנוסטרו

רוברטו פטרנוסטרו (בגרמנית: Roberto Paternostro; נולד ב-1957) הוא מנצח יהודי-אוסטרי.

== ביוגרפיה ==
פטרנוסטרו נולד בווינה, בן לאם יהודייה ולאב נוצרי יליד סיציליה. הוא למד ניצוח אצל הנס סווארובסקי ובהמשך אצל ג'רג' ליגטי וכריסטוף פון דוהנאני. שש שנים היה עוזרו של המנצח הרברט פון קאראיין בתזמורת הפילהרמונית של ברלין ואחר היה המנהל המוזיקלי של תזמורת וירטמברג ושל בית האופרה של קאסל והרבה לנצח כאורח על תזמורות ברחבי העולם.

בשנים האחרונות הגיע פטרנוסטרו לישראל כארבע פעמים בשנה וניצח על כמה מן התזמורות הישראליות. בשנת 2010 התמנה למנהל המוזיקלי של התזמורת הקאמרית הישראלית, לאחר שבשנת 2009 שימש כיועץ מוזיקלי לתזמורת. היה בשנים 2010 - 2013 מנהל מוזיקלי של התזמורת לצדם של יואב תלמי שהיה מנצח אורח ראשי, דניאל כהן שהיה מנצח אורח קבוע, ועם הכנרת אליזבת וולפיש שהייתה מנהלת סדרת הבארוק, כמומחית עולמית לתחום זה. בשנת 2017 ניצח על הקאמרטה הישראלית ירושלים במסגרת פסטיבל אופוס.

לרוברטו פטרנוסטרו יש משפחה גדולה בישראל, והוא הרבה לבקר בארץ. בין קרובי משפחתו דוברת התזמורת הפילהרמונית הישראלית, דליה מרוז, ובנה, גיא מרוז, עיתונאי ואיש טלוויזיה. קשריו עם העם היהודי משמעותיים בחייו. סבו וסבתו מצד אמו נשלחו לטרזיינשטט והוא חקר את תקופת השואה ולמד עליה. הידיעות שצבר הרחיקו אותו לכל חייו מכל לאומיות או גזענות שהיא. הוא אוהד ישראל ורואה חובה לעצמו להגן עליה מפני מתנגדיה בעולם הרחב.

== קישורים חיצוניים ==
* 

* [http://omershomrony.com/2010/01/25/%D7%A8%D7%90%D7%99%D7%95%D7%9F-%D7%A2%D7%9D-%D7%A8%D7%95%D7%91%D7%A8%D7%98%D7%95-%D7%A4%D7%98%D7%A8%D7%A0%D7%95%D7%A1%D7%98%D7%A8%D7%95-%D7%94%D7%9E%D7%A0%D7%94%D7%9C-%D7%94%D7%9E%D7%95%D7%96%D7%99/ עומר שומרוני, ריאיון עם רוברטו פטרנוסטרו], גלובס, 20 בינואר 2010

==הערות שוליים==

קטגוריה:מנצחים יהודים אוסטרים
קטגוריה:מוזיקאים יהודים אוסטרים
קטגוריה:ילידי 1957
החלטה רצחנית

החלטה רצחנית (בגרמנית: Mörderische Entscheidung) הוא פרויקט טלוויזיה בבימויו של אוליבר הירשביגל (Hirschbiegel), אשר הופק ושודר בשני ערוצים במקביל בטלוויזיה הגרמנית בשנת 1991. הפרויקט נכתב כעלילה סיפורית מרכזית אחת, המסופרת בשני סרטים המציגים שתי נקודות מבט שונות (האחת תוך ליווי דמות ראשית של אישה, השנייה תוך ליווי דמות של גבר). הצופה יכול היה להחליף בין הערוצים באמצעות השלט במהלך הצפייה, כלומר "לזפזפ" ולבחור בכל רגע את נקודת המבט שבאמצעותה הוא רוצה לקלוט ולחוות את העלילה הראשית.

הפרויקט נכתב על ידי טוני גריזוני (Grisoni), בוים על ידי אוליבר הירשביגל, ומככבים בו השחקנים מייקל ביירן (Byrne) ונינה פרנוצ'ק (Franoszek). שפת הסרטים, שנכתבו והופקו בגרמניה, היא גרמנית. 

אורכו של כל סרט בפרויקט הוא 95 דקות, והוא שודר בשני הערוצים המתחרים של הטלוויזיה הגרמנית, ZDF ו-ARD.

==האינטראקטיביות בפרויקט==
בניגוד לאינטראקטיביות המקובלת לרוב בסרטים מסוג זה, שבה משפיע הצופה על מהלך ורצף האירועים, הרי שב"החלטה רצחנית", הצופה לא קבע מה יהיה הדבר הבא שיתרחש בסיפור, אלא רק איך הוא עצמו יחווה את הצפייה האישית שלו.

למרות שלצופה הייתה בחירה חופשית לעבור בין הערוצים, ולבחור לעצמו חוויית צפייה אישית, הוא במידה רבה כוון לעבר תבנית צפייה מסוימת באופן ההפקה של הסרט:
*בשני הסרטים בפרויקט היו הסצנה הראשונה והאחרונה זהות. כמו כן היו סצנות שבהן נפגשו שני הגיבורים הראשיים, במהלכן הצופה נחשף לאותן התרחשויות בדיוק.
*על מנת לא לפגוע בחוויית הצפייה על ידי החמצה של פריט מידע חשוב, הקפידו היוצרים להעביר פרטים משמעותיים במיוחד באותו הזמן בדיוק בשני הערוצים במקביל. כך לא נוצר מצב שבו צופה אינו יכול להבין את העלילה הראשית משום שבחר ברגע מסוים לצפות בערוץ ה"לא נכון".
*כאשר באחד הערוצים הוצגו התרחשויות מעניינות, חשובות או משמעותיות, הוקפד לערוך את הסרט שבערוץ המקביל כך שלא יהיו בו כל התרחשויות מעניינות. כך למעשה נמשך הצופה לצפות בערוץ שבו ההתרחשויות המעניינות יותר ברגע שבו הן התרחשו.

==לקריאה נוספת==
<div style="direction: ltr;">
* Nestingen, Andrew K. and Trevor Glen Elkington. Transnational cinema in a global north: Nordic cinema in transition. Detroit: Wayne State U P, 2005.
</div>

==קישורים חיצוניים==

* [http://www.medienkunstnetz.de/works/moerderische-entscheidung/ הסבר נוסף על הפרויקט], אתר מדיה ארט
* [http://www.youtube.com/watch?v=nF5RT5_wIew קטע מתוך הפרויקט], אתר YouTube

קטגוריה:תוכניות טלוויזיה
כידן צהוב

כידן צהוב (שם מדעי: dorylus fulvus) הוא מין של נמלה, שנפוץ באפריקה ובארץ ישראל. הוא מפורסם בעיקר בזכות הנזק שהוא מסב לכוורות דבורים.

==תיאור==
הפועלות הן מגוונות בגודלן, בין 3–10 מילימטר. יש להן בטן צהובה, וראש וחזה בצבע חום בהיר. יש להן רגליים ארוכות ומחושים ארוכים, אך הן חסרות עיניים וכנפיים. הזכרים גדולים הרבה יותר. הם מגיעים לגודל של שלושים מילימטר, ויש להם כנפיים, עיניים ולסתות חזקות. לזכרים אין בטן צהובה, והם חומים לגמרי.

המלכה במושבות הכידן הצהוב היא מלכת הנמלים הגדולה ביותר בארץ, ומהגדולות בעולם. היא מגיעה לגודל של חמישה סנטימטרים. גם היא, כמו הפועלות, חסרת כנפיים ועיניים. המלכה נדירה מאוד, ונצפו רק פרטים בודדים. למלכה בטן תפוחה וגדושה בשחלות.

==התנהגות==
הכידן הצהוב חי במושבות תת-קרקעיות של רבבות פרטים. במושבה יש רק מלכה אחת, ואין בה זכרים כלל, אלא בזמן מעוף הכלולות. הפועלות מתחלקות לפועלות המלקטות אוכל, ו"פועלות חיילות" השומרות עליהן. על אף היותן עיוורות, הנמלים מבצעות את משימותיהן במיומנות.

הכידן הצהוב פעיל במשך הלילה.

לרוב, המושבה משתקעת בקן למשך כמה שבועות, ואז נודדת לתקופה ממושכת, עם עצירות ביניים במקומות שניתן להסתתר בהם. הנמלים נעות בשיירות צפופות מאוד, והחיילות שומרות על הפועלות בצידי השיירה.

בזמן הנדידה, נחיל הנמלים מתנפל על כל מזון הנקרה בדרכן. המזון כולל פירות, פרוקי-רגליים רבים, וגם נמלים אחרות. בנוסף, הכידן הצהוב מפורסם בזכות הנזק שהוא גורם לכוורות מבויתות של דבורת הדבש. אם השיירה נתקלת בכוורת, הנמלים פולשות אליה, הורגות את כל הדבורים וטורפות אותן. העוקץ של הדבורים, שיעיל כל כך בהתמודדות עם חיות גדולות יותר, חסר תועלת נגד הנמלים הקטנות. מושבת כידן מסוגלת לעיתים לחסל בלילה אחד שלוש כוורות. דבוראים שכוורותיהם נפגעו על ידי הכידן הצהוב נאלצים לעיתים להעביר את שאר הכוורות לשדה אחר על מנת למנוע מהנחיל לטרוף דבורים נוספות בלילה הבא.

===מעוף הכלולות של הכידן הצהוב===
הזכרים מבצעים את מעוף הכלולות לבדם (המלכה חסרת כנפיים) בלילות חמים של ראשית הקיץ. ניתן לראות אותם מתרכזים במספרים גדולים ליד מקומות מוארים. ההפריה מתרחשת בתוך הקן. ככל הנראה, הפועלות מובילות את הזכר אל המלכה לאחר שהסירו את כנפיו.

==קישורים חיצוניים==

קטגוריה:נמליים
קטגוריה:ארץ ישראל: דבוראים
בארט M99

הבארט M99, המכונה "Big-Shot", הוא רובה צלפים תוצרת חברת הנשק בארט שפותח ב-1999. זהו רובה צלפים כבד בתצורת single shot, כלומר: אין לו מחסנית פנימית או חיצונית, וכל כדור נטען ידנית אל בית הבליעה באמצעות הבריח. הרובה ידוע בזכות הקליבר החדשני שלו - 0.416 אינץ' - שמאפשר לרובה טווח אפקטיבי מקסימלי של 2,600 מטר ומהירות גבוהה הרבה יותר לקליע. הרובה נחשב למדויק יותר מרובה הבארט M82A1 החצי-אוטומטי. הרובה מוצע גם בקליבר 0.50 BMG.

הרובה נמצא בשימוש צבא בנגלדש וחיל הנחתים ההולנדי.

== ראו גם ==

* בארט MRADELR

== קישורים חיצוניים == 

* באתר בארט:
**[https://web.archive.org/web/20130126034241/https://barrett.net/pdfs/Manual-99.pdf Barrett M99 מדריך למשתמש]
**[https://web.archive.org/web/20101026001606/http://www.barrett.net/pdfs/Model-99-Sales-Sheet.pdf מפרט טכני (שיווקי)]
**[https://web.archive.org/web/20070807145107/http://www.barrettrifles.com/rifle_99.aspx העמוד הרשמי של הרובה]
* [https://web.archive.org/web/20070824181938/http://www.gunslot.com/guns/barrett-m99-big-shot וידאו של ה-M99]

== הערות שוליים ==

קטגוריה:רובי צלפים אמריקאיים
M99
מגרסת נייר

מגרסת נייר עם מכל פסולת פנימי
מגרסת נייר היא מכשיר חשמלי המכיל סכיני חיתוך, ולרוב גם מכל קיבול לפסולת, והוא נועד לגרוס דפים לרצועות צרות או לפתיתים, טרם זריקתם לאשפה או מיחזורם. מטרת הגריסה היא למנוע אפשרות שמסמכים המכילים מידע חשוב, ייחשפו לזרים לאחר פינוים, ובכך לשמור על פרטיות וסודיות המידע שבמסמכים. מטרה נוספת בשימוש במגרסה היא צמצום נפח האשפה המשרדית.

פטנט ראשון למגרסת נייר נרשם בשנת 1909 בארצות הברית, על שמו של הממציא אבוט אוגוסטוס לו , אך לא יוצרה מגרסה לפי פטנט זה. בשנת 1935 ייצר אדולף אהינגר בגרמניה מגרסת נייר שמבוססת על מכונה לייצור פסטה המופעלת ידנית. תחילה נועדה המגרסה לשימושו האישי, ולאחר מכן החל לייצרה באופן תעשייתי, עם מנוע חשמלי. החברה שהקים לשם כך, EBA Maschinenfabrik, ממשיכה לייצר מגרסות נייר עד היום, בשמה הנוכחי, EBA Krug & Priester GmbH & Co. 

קיים בשוק מגוון רב של מגרסות, בגדלים שונים ובמידות קיבולת שונות. המגרסה היא מצרך נפוץ ושימושי במיוחד במשרדים, שמעוניינים למנוע את החשש שמסמכים מסווגים ובלתי מסווגים שנדפסו על ידי צוות המשרד, יתגוללו באשפה לעין כל, ואף יגיעו לידיהם של בעלי עניין שעלולים להשתמש במידע מתוך המשרד, ולחשוף סודות מסחריים ובכך להזיק לחברה.

במגרסות פשוטות ניתן להזין דף אחד בכל פעם, והדף נכנס למכשיר שגורס אותו באמצעות הסכינים, לרצועות או לפתיתים. במגרסות מתקדמות יותר ניתן להזין מספר רב של דפים בבת אחת. 

יצרני גאדג'טים משווקים מגרסה הפועלת על ידי חיבור למחשב באמצעות כבל USB.

משאית גריסה היא משאית שבה פועלת מגרסת נייר גדולה, המאפשרת גריסת כמויות גדולות של נייר במקום שבו נאספו (ובכך מאפשרות פיקוח של בעלי הנייר על השמדתו), והובלתו למפעל למיחזור נייר. 

תקן DIN 66399 מסווג מגרסות לפי רמת הבטיחות שהן מספקות:
* P-1 - רצועות שרוחבן אינו עולה על 12 מילימטר. 
* P-2 - רצועות שרוחבן אינו עולה על 6 מילימטר. 
* P-3 - רצועות שרוחבן אינו עולה על 2 מילימטר או ששטחן אינו עולה על 320 מילימטר רבוע. 
* P-4 - רצועות שרוחבן אינו עולה על 6 מילימטר ושטחן אינו עולה על 160 מילימטר רבוע. 
* P-5 - רצועות שרוחבן אינו עולה על 2 מילימטר ושטחן אינו עולה על 30 מילימטר רבוע. 
* P-6 - רצועות שרוחבן אינו עולה על מילימטר אחד ושטחן אינו עולה על 10 מילימטר רבוע. 
* P-7 - רצועות שרוחבן אינו עולה על מילימטר אחד ושטחן אינו עולה על 5 מילימטר רבוע.

==קישורים חיצוניים==

==הערות שוליים==

קטגוריה:ציוד משרדי
קטגוריה:מכשירי חשמל משרדיים
קטגוריה:נייר
קטגוריה:ארצות הברית: המצאות
קטגוריה:אבטחת מידע
לוק ג'קסון

לוק ג'קסון (באנגלית: Luke Jackson; נולד ב-6 בנובמבר 1981 ביוג'ין, אורגון) הוא כדורסלן עבר אמריקאי ששיחק בעמדת הסמול פורוורד. גובהו 2.01 מטרים.

==קישורים חיצוניים==

* [http://www.basket.co.il/PlayerPage.asp?PlayerNumber=30&TeamId=806&cYear=2012 דף השחקן] באתר מנהלת ליגת העל

קטגוריה:כדורסלנים אמריקאים
קטגוריה:כדורסלני אוניברסיטת אורגון
קטגוריה:כדורסלני הפועל ירושלים
קטגוריה:כדורסלני קליבלנד קאבלירס
קטגוריה:כדורסלני טורונטו ראפטורס
קטגוריה:כדורסלני מיאמי היט
קטגוריה:כדורסלני לוס אנג'לס קליפרס
קטגוריה:כדורסלני איידהו סטמפיד (ליגת הפיתוח של ה-NBA)
קטגוריה:בחירות דראפט של קליבלנד קאבלירס
קטגוריה:אורגון: כדורסלנים
קטגוריה:אמריקאים שנולדו ב-1981
בצלאל אמיר

בצלאל אמיר (צדיקוב) (17 בנובמבר 1925 – 15 ביוני 1989) היה קצין חינוך ראשי בצה"ל בדרגת תת-אלוף.

==ביוגרפיה==
אמיר נולד כבצלאל זיגמונד צדיקוב בקהיר שבמצרים, לשם ירדה משפחתו מארץ ישראל לאחר שאביו חלה במלריה עשור קודם לכן ונשלח לשם להבריא. אביו, חיים צדיקוב, היה ממייסדי דגניה א' והקבוצה היפואית, ופעיל ציוני במצרים. נקרא על שם סבו, המגיד בצלאל צדיקוב, מאנשי הציונות הדתית. אמו סוניה (שרה דינה) צדיקוב לבית מיכלסון עלתה לארץ ישראל כחלוצה בשנת 1912 עם "קבוצת טרומפלדור", והכירה את אביו בדגניה.

בשנת 1930 חזר אמיר עם משפחתו לארץ ישראל המנדטורית. למד בגימנסיה העברית בירושלים ובבית הספר התיכון החקלאי פרדס חנה. ביוני 1942 הצטרף לפלמ"ח ושירת בפלוגה ו'. נשלח מטעם ארגון "ההגנה" למצרים, ושם עסק בפעילות מודיעין וההעפלה. 

במלחמת העצמאות שירת כמפקד מחלקת ג'יפים בגדוד התשיעי של חטיבת הנגב ואחר כך כקצין המודיעין הגדודי וסגן קצין המודיעין החטיבתי. ב-1949 סיים קורס קצינים בצה"ל ומונה למפקד מצודת אילת. בהמשך שירותו עשה הסבה לשריון ושירת כמפקד פלוגה, ב-1959 מונה למפקד גדוד 9, ואחר כך שירת כסגן מפקד חטיבה וקצין אג"ם של גייסות השריון. בשנים 1965-1968 היה מדריך ומד"ר במכללה לפקוד ומטה. במלחמת ששת הימים היה ראש ענף מבצעים באג"ם/מבצעים.

ב-1968 מונה למזכירו הצבאי של נשיא המדינה, זלמן שזר. ב-1969 יצא ללימודי תואר ראשון בהיסטוריה של עם ישראל באוניברסיטת תל אביב. במלחמת יום הכיפורים מונה במינוי חירום לממלא מקום מפקד בית הספר לשריון. ביולי 1974 מונה לראש מחלקת היסטוריה במחלקת ההדרכה. בספטמבר 1975 מונה לקצין חינוך ראשי ושירת בתפקיד זה עד 1977. בתפקידו האחרון בצה"ל היה מדריך במכללה לביטחון לאומי.

היה נשוי לבלהה לבית ליפשיץ (נפטרה בשנת 2006) ואב לשלושה: אהוד (אודי), יורם (רמי) ואסף.

נפטר בשנת 1989, בן 63. תרם את גופתו למדע. 

בנו אהוד (אודי) אמיר, שהגיע לדרגת אלוף-משנה בצה"ל, כיהן בתפקיד מפקד גדוד 9, כמו אביו לפניו.

בנו יורם (רמי) אמיר, כיהן ככלכלן הראשי של בנק דיסקונט

==פרסומיו==
* אופיו היהודי והציוני של צה"ל / בצלאל אמיר, ירושלים: ספריית שזר, המכון ליהדות זמננו, האוניברסיטה העברית בירושלים, תשל"ח 1978 (מפרסומי החוג לידיעת עם ישראל בתפוצות בבית נשיא המדינה, סדרה ט, קונטרס ה).
* חלק מן הערכים על הפלמ"ח אצל מרדכי נאור בלקסיקון כח המגן – ההגנה, תל אביב: משרד הביטחון – ההוצאה לאור, 1992

===תרגומיו===
* גנרל פון זנגר-אטרלין (von Senger und Etterlin), ללא תקוה וללא פחד: לוחמת שריון באירופה, 1940-45 (מאנגלית: בצלאל אמיר), תל אביב: מערכות, תשל"ג-1973.
* ג'. פ. צ'. פולר, לוחמת שריון (עריכה מדעית: יהודה ואלך; תרגם מאנגלית: בצלאל אמיר), תל אביב: מערכות, תשמ"ד-1984 (סדרת ’כתבי מופת צבאיים’).

==קישורים חיצוניים==
* 
* [https://web.archive.org/web/20151004212723/http://www.aka-idf.idf.il/chinuch/gallery/showpicture.asp?catid=42935&docid=47442 תמונתו של בצלאל אמיר] באתר חיל החינוך והנוער

==הערות שוליים==

קטגוריה:תתי-אלופים בצה"ל
קטגוריה:קציני חינוך ראשיים
קטגוריה:פעילי ההעפלה
קטגוריה:לוחמי ההגנה
קטגוריה:לוחמי הפלמ"ח
קטגוריה:מתרגמים מאנגלית לעברית
קטגוריה:משפחת צדיקוב-שיפריס
קטגוריה:ישראלים שתרמו את גופתם למדע
קטגוריה:מפקדי גדודים בחיל השריון
קטגוריה:מזכירים צבאיים של נשיא המדינה
קטגוריה:בוגרי גימנסיה רחביה
קטגוריה:בוגרי בית הספר התיכון החקלאי פרדס חנה
קטגוריה:בוגרי אוניברסיטת תל אביב
קטגוריה:ישראלים ילידי מצרים
קטגוריה:ישראלים שנולדו ב-1925
קטגוריה:ישראלים שנפטרו ב-1989
אוגר הדגלים

אוגר הדגלים (באנגלית: Flag Register, ובקיצור FR) הוא אוגר המורכב מאוסף סיביות המהווה בדרך כלל חלק מן היחידה אריתמטית-לוגית ומכיל מידע נוסף על התוצאה של הפעולה האחרונה. הוא משמש לביצוע מותנה, בהתאם לתוצאה זו, של פקודת שפת סף במעבד. דגל נחשב דלוק כשערך הביט הוא 1. וכבוי כשערכו הוא 0. לרוב מכיל אוגר זה דגלים כגון:
* דגל הנשא (Carry flag) – לדגל זה תפקיד משמעותי בפעולות על מספרים בלתי מכוונים (unsigned) בלבד. במספרים כאלה, כאשר מבצעים פעולת חיבור שתוצאתה גדולה מגודל היעד, או כאשר מבצעים פעולת חיסור של ערך גדול מערך קטן ממנו, יידלק דגל זה.
* דגל האפס (Zero flag) – יידלק כשתוצאת הפעולה האריתמטית האחרונה תהיה שווה לאפס. נועד בעיקר לביצוע קפיצות מותנות.
* דגל הסימן (Sign flag) – יידלק כשהביט השמאלי ביותר באופרנד היעד בפעולה האחרונה יהיה 1, מה שמציין מספר שלילי.
* דגל הגלישה (Overflow flag) – יידלק לאחר ביצוע פעולה אריתמטית שבה סימן התוצאה (+/-) שגוי, כתוצאה מגלישה.
* דגל הזוגיות (Parity flag) – יידלק כאשר מספר הביטים הדולקים בתוצאת הפעולה האריתמטית האחרונה הוא זוגי, ויכבה כאשר היא אי-זוגית.

== ראו גם ==
* דגל (מחשבים)

קטגוריה:מעבד
קטגוריה:חומרה
שלמה אמבר

שלמה אמבר (1 בספטמבר 1923 - 17 במרץ 2013) היה קצין צה"ל בדרגת תת-אלוף, עמד בראש פיקוד ההדרכה וראש הג"א עד 1972.

== ביוגרפיה ==
שלמה אמבר (במקור בטמן) נולד בכפר אז"ר ב-1 בספטמבר 1923. כנער היה פעיל בארגון "ההגנה" ושירת בתפקיד קשר במהלך מאורעות תרצ"ו-תרצ"ט. ב-1941 הצטרף ליחידת הנוטרות של משטרת היישובים העבריים עבר קורס מ"כים של ההגנה ברמת יוחנן, ושימש בתפקידי הדרכה.

ב-1942, בעת מלחמת העולם השנייה התנדב לצבא הבריטי, ולאחר הקמת הבריגדה היהודית שירת בגדוד השלישי כסמל חבלה. השתתף במערכה על נהר סניו באיטליה ושהה באירופה עד 1946, עסק בהצלת שארית הפליטה של יהודי אירופה, בפעולות רכש וההעפלה. בשובו לארץ ישראל מונה למפקד אזור כפר אז"ר ותל ליטוינסקי. ב-1948 סיים את קורס הקצינים הראשון של צה"ל, במהלך הקורס השתתף במבצע נחשון. הצטרף לגדוד 33 בחטיבת אלכסנדרוני, שירת בו כקצין חבלה, מפקד פלוגה וממלא מקום מפקד הגדוד. ב-1952 מונה למפקד גדוד בחטיבת גולני, במלחמת סיני שירת במטה פיקוד הדרום ואחר כך שירת כסגן מפקד חטיבת גולני. יצא בשליחות צה"ל לליבריה להקמת תנועת נוער לאומית. ב-1963 מונה למפקד מחוז תל אביב.

ביולי 1964 מונה למפקד פיקוד ההדרכה, תפקיד בו כיהן עד יולי 1967, במהלך ההכנות למלחמת ששת הימים הוטל עליו להקים אוגדה מדומה, אוגדה 49, שהשתמשה בתפאורות של טנקים מקרטון, והקמת מחנות ריקים מול הגבול המצרי לאחר המלחמה הופקד על יחידת פינוי השלל ופיקד על חטיבת קרייתי. בשנים 1969 עד 1972 עמד בראש הג"א.

לאחר שחרורו שימש מנהל שירות הדואר במשרד התקשורת. נפטר במרץ 2013.

==קישורים חיצוניים==

* [http://www.ee.bgu.ac.il/~censor/katz-directory/00-11-20ambar-affidavit.doc תצהירו של שלמה אמבר] בנושא פרשת טנטורה 

==הערות שוליים==

קטגוריה:ראשי הג"א
קטגוריה:לוחמי הבריגדה היהודית
קטגוריה:לוחמי ההגנה
קטגוריה:מפקדי חטיבת קרייתי
קטגוריה:אנשי משטרת היישובים העבריים
קטגוריה:מפקדי פיקוד ההדרכה
קטגוריה:מפקדי גדודים בחטיבת גולני
קטגוריה:תתי-אלופים בצה"ל
קטגוריה:כפר אז"ר: אישים
קטגוריה:אנשי היישוב ילידי הארץ
קטגוריה:ישראלים שנולדו ב-1923
קטגוריה:ישראלים שנפטרו ב-2013
קטגוריה:אישים הקבורים בבית הקברות ירקון
קטגוריה:חיילי חטיבת אלכסנדרוני במלחמת העצמאות
קטגוריה:חיילי צה"ל במלחמת סיני
קטגוריה:חיילי צה"ל במלחמת ששת הימים
צדביטה זאגרב

צדביטה זאגרב (בקרואטית: KK Cedevita Zagreb) הייתה קבוצת כדורסל קרואטית מהעיר זאגרב, ששיחקה בליגת העל הקרואטית, וב.

==היסטוריה==
המועדון הוקם בשנת 1991, השתתף בליגה הקרואטית הבכירה מאז עונת 2002/03 ובבמפעלים אירופאים מעונת 2003/04.
 
בעונות 2006, 2010, 2011 הגיעה הקבוצה לחצי גמר הגביע הקרואטי. בעונת 2010/11 הקבוצה הגיעה עד לגמר הפלייאוף והפסידה את אליפות קרואטיה לק.ק. זאגרב. ובנוסף, הגיעה הקבוצה גם לחצי גמר היורוקאפ והפסידה לאוניקס קאזאן.

בעונת 2011/12 זכתה הקבוצה בגביע הקרואטי הראשון בתולדותיה, לאחר ניצחון בגמר מול קבוצת ק.ק. זאגרב. בנוסף הגיעה הקבוצה עד לגמר הליגה האדריאטית והפסידה לקבוצת מכבי תל אביב 87-77. ובסיום העונה הפסידה בגמר הפלייאוף לציבונה זאגרב 3-1.

בעונת 2013/14, עם המאמן יסמין רפשה זכתה בדאבל הראשון בתולדותיה כאשר זכתה לראשונה באליפות קרואטיה (לאחר 0-3 בסדרת הגמר מול ציבונה זאגרב) ובגביע השני שלה (לאחר ניצחון 68-86 בגמר מול ק.ק. זאגרב). כמו כן העפילה שוב לגמר הליגה האדריאטית אך שוב הפסידה. בגמר הסופרקאפ הקרואטי הפסידה לציבונה 82-61.

ההיכל הביתי של הקבוצה הוא סוטינסקה ורלה הנמצא בשכונת פודסוסד. ובעל קיבולת של 2,000 מקומות ישיבה. במסגרת היורוקאפ עוברת הקבוצה לארח בהיכל דראזן פטרוביץ המכיל 5,400 מקומות.

בקיץ 2019 התמזגה הקבוצה עם אולימפיה ליובליאנה, וכעת נקראת צדביטה אולימפיה מהעיר ליובליאנה.

==תארים והישגים==
*הליגה הקרואטית:
**זכייה (4): 2014, 2015, 2016, 2017
**מקום שני: 2011, 2012
**חצי גמר: 2013
*הגביע הקרואטי: 
**זכייה (5): 2012, 2014, 2015, 2016, 2017
**גמר: 2013
**חצי גמר: 2006, 2010, 2011 
*הסופרקאפ הקרואטי:
**גמר: 2013, 2014
*יורוקאפ:
**חצי גמר: 2011
*הליגה האדריאטית:
**גמר: 2012, 2014, 2015

==השתתפות באירופה==
* 2003/04: יורופליג
* 2008/09: יורוצ'לנג'
* 2009/10: יורוצ'לנג' 
* 2010/11: יורוקאפ (חצי גמר)
* 2011/12: הליגה האדריאטית (גמר), יורוקאפ
* 2013/14: הליגה האדריאטית (גמר), יורוליג 

==שחקנים בולטים בעבר ובהווה==
* דונטאי דראפר
* ראמל בראדלי
* ברייסי רייט
* אנדריאה ז'יז'יץ'

==קישורים חיצוניים==

* 

==הערות שוליים==

קטגוריה:קבוצות כדורסל קרואטיות
קטגוריה:זאגרב: מועדוני ספורט
*
אליפות ישראל בדקה

אליפות ישראל בדקה הייתה תוכנית טלוויזיה ישראלית אשר שודרה לראשונה באוקטובר 2011 בימי השידור של קשת בערוץ 2. מנחה התוכנית היה עידו רוזנבלום. עליית התוכנית נדחתה מאוגוסט 2011 בשל המחאה החברתית של שנת 2011.

התוכנית הייתה גרסה ישראלית לשעשועון "Minute To Win It" המשודר ברחבי העולם. למתמודדים, יש דקה להשלים שלל משימות שאינן דורשות ידע טריוויה כללי או כושר גופני. הפרס הגדול לאחר מעבר 10 שלבים היה מיליון שקלים. 

סכומי הפרס בשלבים השונים היו: 

1,000

2,500

5,000

10,000

50,000

75,000

125,000

250,000

500,000

1,000,000

== קישורים חיצוניים ==
* 

* [http://www.mako.co.il/tv-minute-to-win-it אתר התוכנית]
* [http://www.nbc.com/minute-to-win-it אתר התוכנית בארצות הברית]

קטגוריה:תוכניות טלוויזיה ישראליות
קטגוריה:שעשועוני טלוויזיה
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:ערוץ 2: תוכניות וסדרות
קטגוריה:קשת: תוכניות וסדרות
רב הונא בר חיננא

רב הונא בר חיננא הוא אמורא בדור הרביעי לאמוראי בבל.

==רבותיו==
רב הונא בר חיננא היה תלמידם של רב ששת ורב נחמן. היה ידידם של רב הונא ורב אחא, בניו של רב נחמן.

==הקשרים בין רב הונא לרבא==
רב הונא בר חיננא היה אמורא חבר של רבא ראש ישיבת פומבדיתא. רב הונא ורבא היו שניהם תלמידים של רב נחמן, ובמספר מקרים נחלקו לגבי דעתו.

בגמרא מובאים מספר מקרים בהם נחלקו רב הונא ורבא לגבי הוראת הלכה למעשה. כך למשל, כאשר ביקש ריש גלותא מרב הונא לתקן את בוסתנו ולהפכה לרשות היחיד על מנת שמותר יהיה לטלטל בה חפצים בשבת (הבוסתן אינו משמש למגורים ועל כן אין די במחיצותיו החיצוניות על מנת שיהיה מותר לטלטל חפצים בתוכו כרשות היחיד, כדין קרפף יותר מבית סאתיים שלא הוקף לדירה), הקים רב הונא במקום מחיצת קנים צפופים על בסיס עקרון לבוד, שייצרו ביתן מגורים עבור שומר הבוסתן. רבא שלא הסכים לתיקון הגינה באופן זה, מכיוון שסבר שאין משמעות לבניית ביתן מגורים לאחר שהמחיצות הבוסתן החיצוניות כבר עומדות ('הוקף ולבסוף ישב'), עקר בעצמו את הקנים שהציב רב הונא.

במקרה אחר, התיר רב הונא לאכול תערובת דגים שבה היו קשקשי דגים (שהם סימן כשרות לדגים), אך רבא סבר שיש לאסור את הדגים מכיוון שיש חשש שמא חלק מהדגים טהורים (ומהם הקשקשים) אך חלק אחר טמאים. במקרה זה יצאו הכרזות פומביות סותרות על דין תערובת הדגים
מצד רבא ורב הונא.

במקרה נוסף, דנו בבית המדרש על גוי ששכשך את ידיו ביין. רבא התיר את היין למכירה לגוי, אך רב הונא בר חיננא אסרו בהנאה כדין סתם יינם. גם במקרה זה יצאו הכרזות הלכתיות פומביות סותרות מצד רבא ורב הונא. אך לבסוף חזר בו רבא מפסקו והודה לרב הונא.

==תלמידיו==
האמורא אביי מוזכר בצעירותו כמי שישב לפני רב הונא וחבריו כתלמיד לפני רבו. כן למד אצלו רב הונא, ורב הונא אף מזכיר בתלמוד שאלה תלמודית ששאל אותו רב הונא בר חיננא במטרה לבחון אותו ולעמוד על הבנתו. שאלה זו עסקה בחיוב הנקת תינוק, הנמנה עם אחד מחיובי שבע המלאכות שהאשה חייבת בהם לבעלה, במקרה שמנהג משפחתו של הבעל שלא להניק ומנהג משפחתה להניק. לפי גרסה אחרת מדובר ברב פפא, שלמד אצלו.

==קישורים חיצוניים==

* 

==הערות שוליים==

קטגוריה:הדור הרביעי לאמוראי בבל
קטגוריה:תלמידי רב ששת
קטגוריה:תלמידי רב נחמן
חוק הנישואים המלכותיים 1772

[[הנסיך הנרי, דוכס קמברלנד וסטראת'רן, שנישואיו לפשוטת עם ואלמנה הביאו לחקיקת החוק]]
חוק הנישואים המלכותיים 1772 (באנגלית: Royal Marriages Act 1772) הוא חוק שהסדיר את נישואי חברי משפחת המלוכה הבריטית. החוק בוטל בשנת 2015. 

החוק נחקק בעקבות דרישתו של ג'ורג' השלישי, מלך בריטניה, לאחר שבשנת 1771 אחיו, הנסיך הנרי, דוכס קמברלנד וסטראת'רן, נשא לאשה את אן הורטון, שהייתה פשוטת עם ואלמנה. המלך הרגיש שאחיו נישא לאשה מתחת למעמדו ושנישואים של נסיך מבית המלוכה לאשה פשוטת עם ואלמנה משפילים ופוגעים בכבודה של המונרכיה הבריטית, לכן הוא החל בתהליך חקיקת חוק שיפקח על כל הנישואים העתידיים של בית המלוכה.

כעבור שנה נחקק החוק. החוק קובע שכל הצאצאים החוקיים של ג'ורג' השני, מלך בריטניה חייבים לקבל את הסכמת המונרך כדי להינשא והסכמה זאת חייבת להיות מוכרזת במועצה המלכותית. היחידים שפטורים מקבלת הסכמה לנישואיהם הן נסיכות שנישאות לבני מלוכה זרים וצאצאיהן. במידה שטקס נישואים בכל זאת מתרחש ללא הסכמת המונרך, הנישואים נחשבים בטלים.

במקרה שהמונרך מסרב לתת את הסכמתו לנישואים, יכול המבקש להינשא לעשות זאת בתנאים הבאים: המבקש חייב להיות מעל גיל עשרים וחמש, הוא צריך להודיע למועצה המלכותית על רצונו להינשא ולחכות שנה מזמן ההודעה, ואם במהלך השנה הזאת שני בתי הפרלמנט הבריטי לא הביעו התנגדות לנישואים – הוא רשאי להינשא והנישואים הללו ייחשבו תקפים.

החוק גם מגדיר כעבירה פלילית סיוע או השתתפות בנישואים שמבוצעים ללא הסכמת המונרך. סעיף זה בוטל בשנת 1967.

בשנת 2015 נכנס לתוקפו חוק ירושת הכתר 2013 שנחקק לאחר הסכמת פרת' אשר ביטל את החוק וקבע כי רק ששת הראשונים בסדר הירושה לכתר הבריטי חייבים לקבל את הסכמת המונרך לנישואים, וכי מי שיינשא ללא הסכמה זאת ייפסל, יחד עם צאצאיו מהנישואים, מלרשת את הכתר. כן קבע החוק כי נישואים שהיו בטלים לפי חוק הנישואים המלכותיים ייחשבו כחוקיים אם אף לא אחד מהנישאים היה בין ששת הראשונים בסדר הירושה, לא התבקשה הסכמת המונרך ולא ניתנה הודעה למועצה המלכותית, ניתן להניח באופן סביר שהנישא לא היה מודע לתחולת החוק ואף אדם לא פעל מתוך הנחה שהנישואים בטלים. עם זאת, להכשרת הנישואים אין השפעה לעניין ירושת הכתר.

==קישורים חיצוניים==

* לשון החוק באתר ויקיטקסט באנגלית

קטגוריה:ערכים שבהם תבנית בריטניקה אינה מתאימה
נישואים המלכותיים 1772
קטגוריה:המלוכה הבריטית
קטגוריה:נישואים
נמל התעופה מלקאל

נמל התעופה מלקאל (באנגלית: Malakal Airport) הוא אחד משני נמלי התעופה הבינלאומיים של מדינת דרום סודאן ונמצא בעיר מלקאל.

==מיקום==
נמל התעופה נמצא בצפון מרכז העסקים הראשי של העיר מלקאל, הנמצאת במדינת הנילוס העליון, ובסמיכות לקו הגבול הבינלאומי עם הרפובליקה של סודאן. בנוסף, שוכנת בקרבת הנמל אוניברסיטת הנילוס העליון.

הנמל נמצא כ-521 קילומטר, בקו אווירי, מנמל התעופה הבינלאומי של ג'ובה הבירה,
נמצא בגובה של 393.5 מטר מעל פני הים וקיים בו מסלול המראה ונחיתה יחיד מאספלט באורך 2,000 מטר.

==סקירה==
נמל התעופה של מלקאל הוא השני בגודלו בדרום סודאן, אחרי נמל התעופה ג'ובה, ואחד משני נמלי התעופה הבינלאומיים במדינה. הוא משרת את העיר מלקאל וסביבתה.
מיקום הנמל אסטרטגי עבור פעילות האו"ם בסודאן.

==יעדים לטיסות נוסעים==
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;"
|- bgcolor="#efefef"
! חברת תעופה
! יעד

|-
||אתיופיאן איירליינס
|אדיס אבבה, ג'ובה

|-
||פידר איירלינס
|ח'רטום, ג'ובה

|-
||מרסלנד אוויאשן
|ח'רטום

|-
||סודאן איירווייז
|ח'רטום
|}

==ראו גם==
* מדינת הנילוס העליון
* מלקאל
* נמל התעופה ג'ובה

==קישורים חיצוניים==

*[http://maps.google.com/maps?q=9.5650,+31.66000&hl=en&ll=9.573922,31.667147&spn=0.032669,0.061111&sll=9.569859,31.640368&sspn=0.03267,0.093813&z=14 מיקום שדה התעופה בגוגל מפות]
*[http://downloads.unmultimedia.org/cms/radio/content/uploads/2011/02/full/malakal-airport.jpg תמונות של שדה התעופה בשנת 2011]
*[https://web.archive.org/web/20121105212503/http://www.panoramio.com/photo/1297126 תמונות של שדה התעופה בשנת 2007]

==הערות שוליים==

מלקאל
קטגוריה:מלקאל
שטגביים

השַּׁטְגַּבִּיִּים (שם מדעי: Notonectidae) היא משפחה בסדרת הפשפשים. חיים בעיקר במים שקטים כמו אגמים, בבריכות וגם מקווי מים עונתיים.

פשפשים אלו שוחים על גבם, רגליהם האחוריות ארוכות ועטורות בזיפים ארוכים המשמשים כמשוטים. רגליהם הקדמיות מצוידות בטפרים המסייעים לתפיסת הטרף.
הם עוקצים את הטרף במחטי החדק ומוצצים את תוכו. הם נושמים באמצעות עלייה אל פני המים, הבלטה של קצה הבטן וקליטה של אוויר אל מרזבים הנוצרים על ידי שורת זיפים בצד הגחוני של הבטן כאשר לתוך המרזבים נפתחים פתחי הנשימה.
פשפשים בוגרים מסוגלים לעוף.

== אטימולוגיה ==
מקור שם המשפחה Notonectidae מסוג הטייפ Notonecta [מיוונית (שחיין) nektes + (גב) notos] משום שמשפחה זו נוהגת לשחות על גבה.

== מינים בולטים בישראל (רשימה חלקית) ==
* תת-משפחה Anisopinae
** סוג שטגבון Anisops
*** שטגבון נוצץ Anisops sardea
* תת-משפחה Notonectinae
** סוג שטגב Notonecta
*** שטגב בורד Notonecta maculata
*** שטגב משיש Notonecta marmorea

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1802
קטגוריה:טקסונים שתוארו בידי פייר אנדרה לטריי
קטגוריה:פשפשאים
קטגוריה:חרקי מים
קטגוריה:חרקים טורפים
טרה (סדרת טלוויזיה)

טרה (באנגלית: United States of Tara, משחק מילים שניתן לפרשו גם כ"ארצות הברית של טרה" וגם כ"מצבים מאוחדים של טרה") היא סדרת טלוויזיה אמריקאית מסוג דרמה קומית ששודרה בין השנים 2009–2011. הסדרה מתארת את חייה ומשפחתה של טרה (טוני קולט), עקרת בית, אם ואמנית המתמודדת עם הפרעת זהות דיסוציאטיבית (המוכרת בשם "פיצול אישיות").

הסדרה מבוססת על רעיון של סטיבן ספילברג, שהוא המפיק של הסדרה. הסדרה מצולמת בלוס אנג'לס, קליפורניה, אך העלילה מתרחשת באוברלנד פארק, קנזס.

הסדרה עוסקת בבעיות זהות. הפרעת הזהות של האם עומדת במרכז העלילה, אך הסדרה עוסקת גם בסוגיות זהות נוספות כמו זהות מינית וזהות מגדרית.

ב-23 במאי 2011 הודיעה הרשת שלא תצולם לסדרה עונה רביעית.

==עלילה==
טרה גרגסון מתגוררת עם בעלה ושני ילדיה בפרוורי העיר קנזס. היא סובלת מהפרעת זהות דיסוציאטיבית. כשהיא נמצאת במצב חרדה היא מחליפה את זהותה באחת מהזהויות החילופיות שלה:
*נערה מתבגרת פראית וחסרת גבולות בשם טי;
*עקרת בית שמרנית בסגנון שנות החמישים בשם אליס;
*גבר מאצ'ו קולני, יוצא מלחמת וייטנאם, בשם באק;
*גימי, אישיות דחפית וחייתית;
*דמויות נוספות.

טרה נשואה למקס. הוא מטפל בה ומתמודד בעצמו עם הזעם המצטבר בו. יש להם שני ילדים: קייט הבכורה ומרשל. שרמיין, אחותה של טרה, מתגוררת בסמוך להם.

==פרסים==
;זכיות
* פרס אמי לשחקנית ראשית (טוני קולט) בקומדיה לשנת 2009
* פרס אמי לפתיח הסדרה לשנת 2009
* פרס גלובוס הזהב לשחקנית ראשית (טוני קולט) בסדרת טלוויזיה לשנת 2010

;מועמדויות
* פרס אמי לשחקנית ראשית (טוני קולט) בקומדיה לשנת 2010
* פרס גילדת שחקני המסך לשחקנית הטובה ביותר בסדרה קומית (טוני קולט) לשנת 2010
* פרס הסדרה הטובה ביותר בטקס GLAAD Media Awards לשנת 2010
* פרס גלובוס הזהב לשחקנית ראשית (טוני קולט) בסדרת טלוויזיה לשנת 2011

==קישורים חיצוניים==
* 

* [http://www.sho.com/site/tara/home.sho אתר הסדרה] 
* [http://yes.walla.co.il/?w=//1663766 אודות הסדרה] באתר וואלה
* 
* [http://freakam.wordpress.com/2010/09/11/ארצות-הברית-של-טארה-ביקורת/ קצוות מפוצלים: ארצות הברית של טרה], במגזין האלטרנטיבי פריק.

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:שואוטיים
קטגוריה:קומדיות מצבים אמריקאיות
קטגוריה:תוכניות להט"ב אמריקאיות
קטגוריה:תוכניות טלוויזיה שמתרחשות בלוס אנג'לס
קטגוריה:זוכי אמי בפריים טיים: עיצוב כותרות
קטגוריה:תוכניות טלוויזיה שמתרחשות בקנזס
Spongiforma squarepantsii

Spongiforma squarepantsii הוא מין של פטרייה ממשפחת Boletaceae שהתגלה ביערות של מלזיה ב-2010 ושהתפרסמה לראשונה כמין חדש במאמר בכתב העת Mycologia במאי 2011.

הפטרייה שייכת לסוג Spongiforma הרומז לגופו דמוי הספוג של פרי הפטרייה (ספוריוקרפ), ושם המין squarepantsii מצביע על צורתה המזכירה את בובספוג מכנסמרובע (SpongeBob SquarePants). צפייה במשטח נושא נבגים של הפטרייה באמצעות מיקרוסקופ אלקטרוני, נדמתה בפני כותבי המאמר שדיווח על הפטרייה כ"דמוי קרקעית ים עם ספוגי ים צינוריים".

ריחו של המין מעופש.

הוא אחד מהפטריות שיכולות אחרי סחיטה לחזור לצורתן המקורית.

בעונה הראשונה של סדרת הטלוויזיה בובספוג מכנסמרובע בפרק 13 לציון ליל כל הקדושים, רואים את מוחו של בובספוג, המזכיר את הפטריה.

== קישורים חיצוניים ==

* [http://www.bbc.co.uk/news/science-environment-13874049 כתבה על הגילוי של הפיטרייה], באתר bbc 
*[http://www.theregister.co.uk/2011/06/16/spongiforma_squarepantsii כתבה נוספת על הגילוי של הפיטרייה], באתר theregister 

== הערות שוליים ==

קטגוריה:פטריות בסיסה
קטגוריה:בובספוג מכנסמרובע
קטגוריה:פטריות שתוארו ב-2011
קטגוריה:אפונימים
זלמן שלו

זלמן שלו (4 ביוני 1923 – 25 במרץ 2009) היה קצין קשר ראשי בצה"ל בדרגת אלוף-משנה, מייסד חברת אלישרא.
== חייו ==
שלו נולד בחיפה ולמד בבית הספר הריאלי. ב-1938 הצטרף לארגון ההגנה וב-1941 למשטרת המנדט בה שימש מדריך קשר. התגייס לצבא הבריטי ושירת בו בתפקידי קשר שונים עד שחרורו ב-1946.

במלחמת העצמאות שירת בחטיבת כרמלי כסגן קצין הקשר החטיבתי ובהמשך מונה לקצין הקשר של החטיבה. שירת בחיל הספר בו בנה את מערך הקשר. ב-1951 מונה לקצין הקשר של פיקוד הצפון. במלחמת סיני שירת במטה חיל הקשר כקצין המבצעים. לאחר המלחמה מונה לסגן קצין קשר ראשי. ביוני 1962 מונה לקצין קשר ראשי, במאי 1963 קודם לדרגת אלוף-משנה ושירת בתפקיד עד אוגוסט 1966.

לאחר שחרורו הקים את חברת אלישרא, מהחברות שהצמיחו את תעשיית האלקטרוניקה בישראל, ושימש כמנהלה הכללי. ב-1977 זכה בפרס התעשייה מטעם התאחדות התעשיינים. בשנים 1983–1987, שימש יו"ר אגף המתכת חשמל והאלקטרוניקה בהתאחדות התעשיינים, כיהן כסמנכ"ל בתדיראן לאחר רכישת אלישרא על ידה.

שימש כיו"ר דירקטוריון אורט ישראל בשנים 1993–2000.

==קישורים חיצוניים==
* 

==הערות שוליים==

קטגוריה:לוחמי ההגנה
קטגוריה:מתנדבי היישוב לצבא הבריטי
קטגוריה:קציני קשר ראשיים
קטגוריה:אלופי-משנה בצה"ל
קטגוריה:תעשיינים ישראלים
קטגוריה:זוכי פרס התעשייה
קטגוריה:אנשי משטרת המנדט
קטגוריה:אנשי היישוב ילידי הארץ
קטגוריה:אישים הקבורים בבית הקברות ירקון
קטגוריה:אורט ישראל: אישים
קטגוריה:בוגרי בית הספר הריאלי
קטגוריה:ישראלים שנולדו ב-1923
קטגוריה:ישראלים שנפטרו ב-2009
שחיניתיים

שחיניתיים (שם מדעי: Dytiscidae) היא משפחה מסדרת החיפושיות, הכוללת כ 3000 מינים בעולם.
השחייניות חיות באגמים, בריכות, מקווי מים עונתיים ומים הזורמים לאטם. רוב המינים בעלי יכולת תעופה ויכולים לעבור ממקווה מים אחד למשנהו. חלק מהמינים יכולים לעבור את תקופת היובש כשהם חפורים באדמה. השחייניות שוחות בעזרת הרגלים האחוריות והאמצעיות. רגלים אלו הן שטוחות ובעלות שערות ארוכות בשוקים ובפיסות וכך הן פועלות כמשוטים. לצורך נשימה עולה החיפושית ומגיע עם הקצה האחורי אל פני המים וקולטת אוויר מתחת לכנפי החפייה, המכסות את פתחי הנשימה.

הבוגרים והזחלים ניזונים מטרף חי ומפגרים. הבוגרים מסוגלים לקרוע חתיכות מהטרף בעזרת גפי הפה הנושכות לועסות ולבלוע אותן.

==קישורים חיצוניים==

* 

*
קטגוריה:טקסונים שתוארו בידי ויליאם אלפורד לייך
קטגוריה:בעלי חיים שתוארו ב-1815
קרו אלכסנדרה

קרו אלכסנדרה (באנגלית: Crewe Alexandra Football Club) היא קבוצת כדורגל אנגלית שהוקמה בשנת 1877 בעיר קרו שבמחוז צ'שייר שבמערב אנגליה, והיא אחת הקבוצות הוותיקות באנגליה. הקבוצה משחקת בליגת הפוטבול ליג השנייה, הליגה הרביעית בחשיבותה באנגליה. אצטדיונה הביתי הוא "אצטדיון אלכסנדרה" אשר מכיל 10,153 מקומות ישיבה. הקבוצה מכונה "אנשי הרכבות".

המועדון נוסד בשנת 1877 ונקרא של שם אלכסנדרה, נסיכת דנמרק. הישגה הגדול ביותר הוא זכייה בפרס הפוטבול ליג בשנת 2013.

==קישורים חיצוניים==

* 

קטגוריה:קבוצות כדורגל אנגליות
קטגוריה:קבוצות כדורגל שהוקמו ב-1877
יונת כתר מערבית

יונת כתר מערבית (שם מדעי: Goura cristata), הידועה גם בשמות יונת כתר מצויה ויונת כתר כחולה, היא מין של יונה המצוי בפפואה המערבית, הנמצאת בחלק המערבי של האי גינאה החדשה.
== מאפיינים ==
יחד עם קרובותיה יונת כתר ויקטוריה ויונת כתר דרומית, מהווה יונת הכתר המערבית את אחד מזני היונים הגדולים בעולם. חזותה מרשימה: צבע נוצותיה כחול-אפרפר עם כתמים חומים באזור חיבור הכנף ופס לבן לאורך הכנף. יש לה ציצית כחולה דמוית תחרה לאורך ראשה ונוצות כהות מסביב לעיניה.

הזכרים והנקבות דומים מאוד במראם, פרט לכך שהזכרים בדרך כלל גדולים מהנקבות. אורכה הממוצע הוא 70 ס"מ ומשקלה הממוצע 2.1 ק"ג.

יונת הכתר המערבית חיה באזורי השפלה של יערות הגשם במערב גינאה החדשה, וחיה בעיקר בקרבת ביצות. מינים אחרים של יונת הכתר מאכלסים אזורים אחרים של האי.

תזונתה מורכבת בעיקר מפירות ומזרעים.

הנקבה מטילה עד ביצה אחת לחודש, דוגרת עליה במשך חודש, ובמשך 11 חודשים נוספים מטפלת בגוזל ודואגת לו למזון.

יונת הכתר המערבית ניצודה בעיקר למטרות מזון, מסחר ושימוש בנוצותיה המרהיבות. עקב ציד נרחב, הרס מתמשך של בית הגידול שלה, ותפוצתה המוגבלת באזור מצומצם, נמצאת יונת הכתר המערבית ברשימה האדומה של ה-IUCN, הכוללת מינים בסכנת הכחדה, והיא מסווגת כמין פגיע (VU).

פרטים מהמין מצויים באגף הטרופי ובחצר האוסטרלית של גן החיות התנ"כי בירושלים.

==קישורים חיצוניים==

יונת כתר מערבית ב[[גן החיות התנ"כי, אוקטובר 2011]]
* [http://www.jerusalemzoo.org.il/ אתר גן החיות התנכ"י בירושלים]
* [http://www.jerusalemzoo.org.il/index.php?show=96207&sid=360&popup=1/ "הבטחתם יונה"], מתוך תערוכת התמונות של גן החיות התנ"כי.

== הערות שוליים ==

קטגוריה:טקסונים שתוארו בידי פטר סימון פאלאס
קטגוריה:יוניים
קטגוריה:אינדונזיה: בעלי חיים אנדמיים
קטגוריה:אינדונזיה: עופות
קטגוריה:בעלי חיים שתוארו ב-1764
קטגוריה:עופות יערות הגשם של אוקיאניה